PR:Uusi ympäristölupa ei tule muuttamaan tilannetta - Talvivaaran toiminta on keskeytettävä

Tiedote 29.5.2013 / Stop Talvivaara - kansanliike vesistöjen puolesta http://www.stoptalvivaara.org/fi/tiedote29052013.html

Uusi ympäristölupa ei tule muuttamaan tilannetta - Talvivaaran toiminta on keskeytettävä
Stop Talvivaara - kansanliike vesistöjen puolesta ei näe kaivoksen toiminnan jatkamiselle edellytyksiä sen enempää uuden kuin entisenkään ympäristöluvan puitteissa.


 * Vielä ei tiedetä, millaisia ehtoja Aluehallintoviraston uudessa ympäristöluvassa esitetään. Vaikea on kuitenkin nähdä toiminnalle mahdollisuuksia olipa päätös mikä tahansa, sanoo Lasse Flöjt.
 * Kaivoksen perusrakenteet ja toiminnot ovat siinä kunnossa ettei ajolupaa tässä katsastuksessa tulisi antaa.

Stop Talvivaara listaa useita syitä, jotka vaativat toiminnan välitöntä keskeyttämistä:
 * 1) Ympäristöluvan edellyttämät kipsisakka-altaat eivät ole toimintakunnossa.
 * 2) Varoaltaat eivät ole toimintakunnossa.
 * 3) Vesitasetta ylläpitävä bioliuotus ei sekään ole ympäristöluvan edellyttämässä kunnossa.
 * 4) Yhtiö ei ole esittänyt vesitasetta sen enempää nykytilanteesta kuin tavoitetilastakaan.
 * 5) Yhtiö ei ole useista pyynnöistä huolimatta kyennyt kertomaan kuinka paljon uraania on kertynyt kipsisakka-altaisiin ja muihin kohteisiin. Yhtiö ei ole kertonyt kuinka suuri osa uraanista karkasi ulos altaista kipsisakka-altaan vuodossa.
 * 6) Kaivoksen toiminnot ja rakenteet on suunniteltu, toteutettu ja niiden turvallisuus on arvioitu ilman tietoa suurista uraanimääristä prosessikierrossa. Kaivosta perustettaessa yhtiö harhautti lupaviranomaisia salaamalla harkitusti uraanimäärät ja siihen liittyvät riskit.

Stop Talvivaara liike katsoo, että näillä perusteilla toiminta on tässä vaiheessa keskeytettävä.


 * 1) On lopetettava rikkihapon ja veden lisääminen liuotuskiertoon.
 * 2) On keskeytettävä runsaasti jätevettä tuottavan metallitehtaan toiminta.

Kiertoliuoksen määrän kasvu oli syynä kipsisakka-altaan vuotoon - eli se että ylimääräisiä nesteitä varastoitiin korotettuun altaaseen. Toiminnan keskeyttäminen antaa mahdollisuuksia ryhtyä kunnostamaan sekä kipsisakka-altaita että puhdistamaan varoaltaita.

Vasta kun toiminnalliset perusrakenteet ovat kunnossa voidaan harkita edes osittaista toiminnan käynnistämistä uudelleen.

Uhkapelin vesistöjen kustannuksella on loputtava. Toivomme että tämä on se selkeä viesti jonka AVI:n päätös yhtiölle antaa.

Lisätietoja:
 * Hannu Hyvönen, +358 442003654
 * Lasse Flöjt, +358 440251009
 * http://www.stoptalvivaara.org
 * [mailto:mediadeskATstoptalvivaara.org mediadesk AT stoptalvivaara.org]